
ИЗХ. РЕГ. №


СЪГЛАСУВАТЕЛНО ПИСМО
във връзка с уведомление, вх. № СОА22-СГ01-1035/21.11.2022 г., от г-н Ивайло Павлов и в изпълнение на разпоредбите на Закона за събранията, митингите и манифестациите, Столична община СЪГЛАСУВА: 

1. Провеждане на протест с искане за доизграждане на пешеходен подлез на път Е 79 село Казичене, на 27.11.2022 г. от 11.00 ч. до 17.00 ч., в прилежащата зона от двете страни на Околовръстен път между кв. Видните и с. Казичене, без по какъвто и да било начин да се спира или да се затруднява движението на пътни превозни средства по Околовръстен път в посочения район по време на съгласуваното мероприятие.
2. Столична дирекция на вътрешните работи да предприеме необходимите мерки за охрана и опазване на обществения ред при провеждане на мероприятието.
3. Задължения на организатора:

3.1. организаторът да предприеме мерки за охрана, недопускане нарушения на обществения ред и спазване на действащото законодателство и наредбите на Столичен общински съвет;

3.2 организаторът да предприеме мерки за спазване на изискванията на Закона за събранията, митингите и манифестациите и действащото законодателство;

3.3. организаторът да предприеме мерки да не се проповядва или подбужда към насилствена промяна на конституционно установения ред, към извършване на престъпления, към разпалване на расова, етническа или религиозна вражда или към насилие над личността;

3.4. организаторът да предприеме мерки да не се опетнява гербът, знамето и химна на Република България;

3.5. организаторът да предприеме мерки да не се използват предмети, които застрашават живота и здравето на хората или причиняват материални щети;

3.6. нивата на шум да съответстват на изискванията на Наредба № 6 от 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението (Обн. ДВ. бр.58 от 2006г., изм. и доп. ДВ. бр.26 от 2019г., изм. и доп. ДВ. бр.100 от 2021г., изм. и доп. ДВ. бр.24 от 2022г.);
3.7. при провеждане на мероприятието, организаторът е длъжен да осигурява незабавното и безпрепятствено придвижване на специализираните автомобили на Центъра за спешна медицинска помощ и Столична дирекция „Пожарна безопасност и защита на населението”;

3.8. при провеждане на мероприятието, организаторът да предприеме мерки за опазване на чистотата и недопускане увреждане на настилката; 

3.9. след приключване на мероприятието, организаторът да осигури почистване на мястото и околното пространство;

3.10. при провеждане на мероприятието организаторът да оказва съдействие и да изпълнява инструкциите на служителите на Столична община и други компетентни държавни органи.

3.11. при провеждане на държавни мероприятия организаторът се задължава да промени мястото, часа или да отложи мероприятието.

3.12. организаторът да предприеме мерки за недопускане на лица, които носят оръжие или други специално предназначени или приспособени предмети, които може да се използват против живота и здравето на хората или за причиняване на материални щети;

3.13. организаторът да предприеме мерки за недопускане по време на мероприятието, на лица в очевидно пияно състояние и/или маскирани;
3.14. при провеждане на мероприятието да не се ползва пътното платно и да не се спира движението на пътни превозни средства.
4. Всички нанесени щети на общинско имущество и на трети лица са за сметка на организатора.

Настоящото съгласувателно писмо да се изпрати на:

- директор на СДВР – по компетентност, чрез СЕОС.
- сектор „Масови мероприятия - СДВР” – по компетентност.

- сектор „Общинска полиция” към Столична община – за сведение, чрез АИССО.
- отдел „Пътна полиция“ – СДВР – по компетентност, чрез СЕОС.
- Главна дирекция „Жандармерия, специални операции и борба с тероризма”, дирекция „Жандармерия“ – за сведение, на имейл.

- г-н Кристиан Кръстев, зам. кмет на СО – за сведение, чрез АИССО.

- НСО – за сведение, чрез СЕОС.

- Агенция „Пътна инфраструктура“ – за сведение.

- кмет на район “Панчарево” – за сведение, чрез СЕОС.
- дирекция „Управление и анализ на трафика“ – за сведение, чрез АИССО.

- Пресцентър на СО – по компетентност, чрез АИССО.
- Столичен инспекторат – за контрол.

- г-н Ивайло Павлов – за сведение.

ДИРЕКТОР НА ДИРЕКЦИЯ

"СИГУРНОСТ"


Изготвил чрез АИССО................................................ 
 Рени Сугарева, ст. експерт в дирекция „Сигурност“, 24.11.2022 г.

Електронен документ, подписан с ел. подпис.  Писмото се изпраща на адресатите чрез СЕОС/АИССО и чрез ел.поща.

